The Beverly Hilton

The Beverly Hilton ir viesnīca, kas atrodas  lielā īpašumā Vilšīras un Santamonikas bulvāru krustojumā Beverlihilsā, Kalifornijā, ASV. The Beverly Hilton viesnīcā notikušas dažādas balvu pasniegšanas ceremonijas, labdarības pasākumi, kā arī izklaides un kino industrijas pasākumi, un tā ir īpaši zināma kā ikgadējās Zelta globusa balvu pasniegšanas ceremonijas norises vieta.

 Vēsture 
1949. gadā Hilton Hotels Corporation noslēdza līgumu par jaunas viesnīcas kompleksa nomu, ko Beverlihilsā vajadzēja uzcelt kompānijai Crummer Development Corporation. 1950. gadā, pēc tam, kad darījums ar Crummer neizdevās, Hilton nolēma iegādāties uzņēmumu (un īpašumu) par 3,07 miljoniem ASV dolāru un uzcelt viesnīcu. Crummer Development Corporation pirms likvidācijas un iekļaušanas mātesuzņēmumā pārdēvēja par Beverly Hilton Development Corporation. 1953. gada augustā sākās arhitekta Veltona Beketa projektētās 12 miljonu dolāru vērtās viesnīcas ar 416 numuriņiem būvniecība.

Viesnīcas oficiālā atklāšana notika , un tajā piedalījās Konrads Hiltons un viņa ilggadējā partnere Ena Millere. Viceprezidents Ričards Niksons piedalījās Amerikas Savienoto Valstu karoga pacelšanas ceremonijā.

Viesnīca uzreiz kļuva populāra, tās balles zāli Bali Room 1957. gadā dubultoja izmēros par  ASV dolāru, un 1958. gadā to atkal atklāja kā International Ballroom zāli ar 1700 vietām, kas ir lielākā šāda tipa zāle Rietumu krastā. Kopš 1961. gada šajā svinību zālē notiek Zelta globusa balvu pasniegšanas ceremonijas, ko katru gadu (līdz 2023. gadam) pasniedza Holivudas Ārzemju preses asociācija. 1960. gadā viesnīcu paplašināja ar divstāvu spārnu. kurā izvietots 41 numurs.

1961. gada martā Hilton Hotels pārdeva īpašumu privātu investoru grupai par 13,4 miljoniem ASV dolāru noslēdzot vienošanos, saskaņā ar kuru viesnīcu iznomāja uz 35 gadiem ar pagarināšanas iespējām vēl uz 64 gadiem un paturēja tiesības atpirkt viesnīcu par tās pārdošanas cenu 1966. vai 1967. gadā. 1961. gadā noslēdzās arī jaunas 500 autostāvvietu garāžas būvniecība, nodrošinot stāvvietu kopumā 1500 automašīnām, kas ir lielākā viesnīcu autostāvvieta pasaulē. 1966. gada martā Hilton izmantoja savu iespēju atpirkt viesnīcu un garāžu par 14,3 miljoniem ASV dolāru. Tā paša gada jūnijā sākās 180 numuru piebūves būvniecība, kas noslēdzās 1967. gadā, tādējādi viesnīcā kopumā bija 630 numuri.

1975. gadā Hilton pārdeva 50% sešu savu viesnīcu, tostarp Beverly Hilton, akciju sabiedrībai Prudential Insurance Company. Abas kompānijas kopīgi pārvaldīja Beverly Hilton viesnīcu, izmantojot jaunu uzņēmumu Beverly Hilton Joint Venture. 1987. gada decembrī viesnīcu par 100,2 miljoniem ASV dolāru iegādājās uzņēmējs Mervs Grifins.

Grifinam viesnīca piederēja no 1987. līdz 2003. gadam, un šajā laikā tās reputācija mazinājās, jo pieauga konkurence un pati viesnīca nolietojās. 2003. gadā Grifins viesnīcu par 130 miljoniem ASV dolāru pārdeva Benijam Alagemam, Packard Bell Electronics līdzdibinātājam. 2005. gadā atzīmējot viesnīcas 50. gadadienu, arhitektūras firma Gensler sadarbībā ar Hilton Hotels, kas pārvaldījusi viesnīcu kopš tās atvēršanas, uzsāka vērienīgu 80 miljonu ASV dolāru vērtu renovāciju.

2012. gada 11. februārī dziedātāju Vitniju Hjūstoni atrada mirušu viesnīcas 434. numurā. Istabas kārtas numurs izņemts no saraksta un istabai mainīts pielietojums.

 Atsauces 

 Ārējās saites 



Kategorija:Viesnīcas ASV
Kategorija:Zelta globusa balva